**ANDMETÖÖTLUS- JA KONFIDENTSIAALSUSLEPING**

**Aktsiaselts Tallinna Linnatransport**, registrikood 10312960, asukoht Kadaka tee 62a, Tallinn 12618 (edaspidi kas TLT või Vastutav töötleja), mida esindab seaduse ja põhikirja alusel juhatuse liige Kaido Padar

ja

**…….**, registrikood ……., asukoht ………. (edaspidi Volitatud töötleja), mida esindab seaduse ja põhikirja alusel ……….

keda tekstis nimetatakse eraldi „Pool“ ja koos „Pooled“, võttes arvesse et:

1. Volitatud töötleja soovib ligipääsu IT infovarade ja taristu infole seoses infoturbe auditi hankel osalemisega;
2. Volitatud töötlejal on võimalus andmeid täpsustada, kui algne informatsioon on puudulik;
3. Kogu uut informatsiooni jagab Vastutav töötleja alati kõigi sama hanke raames (https://www.tlt.ee/hanked/kuberturbeaudit/) osalejatele, kellega on sõlmitud andmetöötlus- ja konfidentsiaalsusleping;
4. Eeltoodud otstarbel saab Volitatud töötleja esindaja (vt Lepingu p 7) ainuisikuliselt ligipääsu TLT poolt saadetavale taristu infole. Ligipääsu võimaldamine täiendavatele isikutele ei ole Poolte vahel kokku lepitud ega Lepingu eesmärk.
5. Pooled mõistavad, et Volitatud töötlejale Lepingus sätestatud korras andmete jagamine võib olla seotud ka isikuandmete avaldamise ja töötlemisega ning Pooltel on ühine tahe järgida Euroopa Liidu isikuandmete kaitse üldmäärusest (679/2016) (edaspidi GDPR) tulenevaid nõudeid;
6. Pooled on avaldanud soovi teha koostööd seadusest tulenevate õiguste ja kohustuste nõuetekohaseks teostamiseks,

sõlmisid andmetöötlus- ja konfidentsiaalsuslepingu (edaspidi Leping) alljärgnevas:

1. **Lepingu eesmärk**
	1. Lepingu eesmärk on kokku leppida Volitatud töötleja õigustes ja kohustuses isikuandmete töötlemisel.
	2. Lepingut rakendatakse, kui Volitatud töötleja kasutab Vastutava töötleja IT infovarade ja taristu infot.
	3. Volitatud töötaja kinnitab, et ta juhindub Vastutava töötleja isikuandmete ja Lepingu sõlmimise tulemusel teatavaks saanud muude isikuandmete töötlemisel GDPR-st, isikuandmete kaitse seadusest ja teistest õigusaktidest ning Vastutava töötleja poolt kehtestatud isikuandmete töötlemise regulatsioonidest.
	4. Pooled nõustuvad järgima pädeva jurisdiktsiooni ja Euroopa Liidu kehtestatud seadusi, regulatsioone, ametlikke määrusi ja juhendeid ning vajadusel viima sisse parandusi Lepingusse, et toimida kooskõlas eelmainitud seaduste ja regulatsioonidega.
2. **Definitsioonid**
	1. Lähtuvalt Lepingu eesmärkidest ja kooskõlas GDPR-iga on kasutusel järgmised väljendid:
		1. „Asjakohased tehnilised ja organisatsioonilised meetmed“ tähendavad selliseid protsesse ja protseduure, mis tehnoloogilist arengut ning rakendamise maksumust ja isikuandmeid arvesse võttes tagavad turvalisuse taseme vastavalt isikuandmete võimalikust volitusteta, ebaseaduslikust töötlemisest, juhuslikust kaotsiminekust, hävitamisest või kahjustamisest tulenevale kahju suurusele.
		2. „töötlemine” – igasugune toiming või toimingute jada, mida teostatakse isikuandmete või isikuandmete hulkadega kas automatiseeritud või automatiseerimata kujul, nagu näiteks kogumine, salvestamine, korrastamine, struktureerimine, säilitamine, kohandamine või muutmine, väljavõtete tegemine, päringute teostamine, kasutamine, avalikustamine edastamise, avaldamise või mis tahes muul viisil kättesaadavaks tegemise teel, liitmine või ühendamine, piiramine, kustutamine või hävitamine.
		3. „isikuandmed” – ükskõik milline Lepingu raames saadud või avaldatud informatsioon, mis on seotud tuvastatud või tuvastatava füüsilise isikuga (edaspidi *Andmesubjekt*). Tuvastatav füüsiline isik on isik, keda on võimalik kaudselt või otseselt tuvastada, viidates väärtustele nagu nimi, isikukood, asukoha andmed; internetipõhistele väärtustele või ühele või enamale väärtusele, mis on seotud antud isiku füüsilise, füsioloogilise, geneetilise, vaimse, majandusliku, kultuurilise või sotsiaalse identiteediga;
		4. „isikuandmetega seotud rikkumine” – turvarikkumine, mis põhjustab muuhulgas edastatavate, säilitatavate või muul viisil töödeldavate isikuandmete juhusliku või ebaseadusliku hävimise, kadumise, muutmise, loata avalikustamise või kättesaadavuse.
3. **Andmekaitse ja isikuandmete töötlemine**
	1. Volitatud töötleja kohustused:
		1. Volitatud töötleja kohustub töötlema isikuandmeid vastavalt õigusaktidele ja Lepingule ning ainult sellisel määral, mis on vajalik Lepingu täitmiseks.
		2. Volitatud töötleja peab tagama, et tal on vajalikud õigused ja ta on omandanud asjassepuutuvad nõusolekud isikuandmete töötlemiseks. Lisaks andmesubjektide teavitamisele nende andmete töötlemise kohta vastutab Volitatud töötleja nõusolekute küsimise ja nende kättesaadavuse eest Vastutavale töötlejale.
		3. Volitatud töötleja kohustub hoiduma igasugusest tegevustest, mis võiks kaasa tuua Vastutavale töötlejale õigusaktidest tulenevate kohustuste rikkumise.
		4. Volitatud töötleja töötleb isikuandmeid ainult Vastutava töötleja dokumenteeritud juhiste alusel, sealhulgas seoses isikuandmete edastamisega kolmandale riigile või rahvusvahelisele organisatsioonile, välja arvatud juhul, kui ta on kohustatud tegema seda Volitatud töötleja suhtes kohalduva õigusega. Sellisel juhul teatab Volitatud töötleja selle õigusliku nõude enne isikuandmete töötlemist Vastutavale töötlejale, kui selline teatamine ei ole olulise avaliku huvi tõttu kõnealuse õigusega keelatud.
		5. Volitatud töötleja kohustub võtma mõistliku aja jooksul ühendust Vastutava töötlejaga selgituste või täiendavate juhiste saamiseks, kui Volitatud töötleja ei ole Vastutava töötleja juhiste sisus kindel arusaam. Volitatud töötleja teavitab Vastutavat töötlejat kõigist avastatud vastuoludest antud juhiste ja õigusaktides sätestatu vahel.
		6. Volitatud töötleja võib isikuandmete töötlemiseks kasutada teisi volitatud töötlejaid (edaspidi teine volitatud töötleja) üksnes Vastutava töötleja kirjalikul nõusolekul. Volitatud töötleja vastutab teise volitatud töötleja tegevuse eest samuti nagu enda tegevuse eest ning sõlmib teise volitatud töötlejaga isikuandmete töötlemiseks kirjalikud lepingud vastavalt GDPR artiklile 28 lõikele 4, mis on Lepingus sätestatuga samaväärsed. Kui Vastutav töötleja on andnud Volitatud töötlejale loa kasutada käesolevast Lepingust tulenevate kohustuste täitmiseks teisi volitatud töötlejaid, on käesolevast Lepingust tulenevate küsimuste vastamisel kontaktisikuks Vastutavale töötlejale üksnes Volitatud töötleja ning Volitatud töötleja tagab selle, et kõnealune teine volitatud töötleja täidab käesoleva Lepingu nõudeid ja on sellega seotud samal viisil nagu Volitatud töötleja ise. Vastutav töötleja võib igal ajahetkel võtta tagasi Volitatud töötlejale antud loa kasutada teisi volitatud töötlejaid.
		7. Volitatud töötleja kohustub hoidma Lepingu täitmise käigus teatavaks saanud isikuandmeid rangelt konfidentsiaalsena ning mitte kasutama ega avaldama andmeid, mis tahes muul kui Lepingus sätestatud eesmärgil. Samuti tagama, et isikuandmeid töötlema volitatud isikud (sh Volitatud töötleja alltöövõtjad, kellele tuleb kohaldada Volitatud töötleja Lepingust tulenevad kohustused, Volitatud töötleja tööajad vm, kellel on ligipääs Lepingu täitmise käigus saadud isikuandmetele) järgivad konfidentsiaalsusnõuet.
		8. Volitatud töötleja võtab kasutusele kõik õigusaktides, sh GDPRis nõutud meetmed isikuandmete töötlemisel.
		9. Volitatud töötleja on kohustatud rakendama asjakohaseid tehnilisi ja korralduslike meetmeid sellisel viisil, et töötlemine vastaks õigusaktides, sh GDPRis toodud nõuetele ja sealjuures on vajadusel tagatud Andmesubjekti kirjalik või kirjalikku taasesitamist võimaldas vormis antud nõusolek.
		10. Volitatud töötleja kohustub esitama Vastutava töötleja nõudmisel Vastutavale töötlejale ülevaatamiseks koopiad teiste volitatud töötlejatega sõlmitud lepingutest, kusjuures nendest lepingutest võib eemaldada sellise konfidentsiaalse äriteabe, mis ei ole käesoleva Lepingu nõuete osas oluline.
		11. Volitatud töötleja kohustub tarvitusele võtma asjakohased tehnilised ja organisatsioonilised meetmed Lepingu alusel toimuva isikuandmete töötlemise loata või ebaseadusliku töötlemise, juhusliku kaotamise või hävitamise või kahjustumise vältimiseks.
		12. Volitatud töötleja aitab võimaluste piires Vastutaval töötleja asjakohaste tehniliste ja korralduslike meetmete abil täita Vastutava töötleja kohustusi vastata GDPR tähenduses kõigile Andmesubjekti taotlustele oma õiguste teostamisel, muuhulgas edastades kõik Andmesubjektidelt saadud andmete kontrollimise, parandamise ja kustutamise, andmetöötluse keelamise ja muud taotlused Vastutavale töötlejale viivitamatult nende saamisest alates.
		13. Volitatud töötleja aitab Vastutaval töötlejal täita GDPR artiklites 32-36 sätestatud kohustusi, võttes arvesse isikuandmete töötlemise laadi ja Volitatud töötlejale kättesaadavat teavet.
		14. Volitatud töötleja kohustub tegema Vastutavale töötlejale kättesaadavaks kogu teabe, mis on vajalik GDPR artiklis 28 sätestatud kohustuste täitmise tõendamiseks, ning võimaldama Vastutaval töötlejal või tema poolt valitud muul audiitoril teha auditeid, sealhulgas kontrolle, ja panustama nendesse. Pooled lepivad auditi kuupäevas ja muudes üksikasjades eelnevalt kokku. Audit viiakse läbi selliselt, et see ei häiriks Volitatud töötleja kohustuste täitmist Vastutava töötleja või kolmandate isikute ees.
		15. Volitatud töötleja suunab kõik järelevalveasutuste päringud otse Vastutavale töötlejale, kuna suhtluses järelevalveasutustega pole Volitatud töötlejal õigust Vastutavat töötlejat esindada ega tema nimel tegutseda.
4. **Töötlemine väljaspool Euroopa Liitu ja Euroopa Majanduspiirkonda**
	1. Volitatud töötleja ja teised volitatud töötlejad ei tohi töödelda isikuandmeid väljaspool Euroopa Liitu ja Euroopa Majanduspiirkonda ilma Vastutava töötleja kirjaliku nõusolekuta.
	2. Pooled lepivad eelnevalt kirjalikult kokku igas väljaspool Euroopa Liitu ja Euroopa Majanduspiirkonda toimuvas isikuandmete edastamises või töötlemises.
5. **Isikuandmetega seotud rikkumisest teavitamine**
	1. Volitatud töötleja teavitab Vastutavat töötlejat kõigist isikuandmetega seotud rikkumistest või kui on alust kahtlustada, et selline rikkumine on aset leidnud viivitamatult, kuid mitte hiljem kui 24 tunni jooksul, alates hetkest, kui Volitatud töötleja või tema poolt kasutatav teine volitatud töötleja saab teada isikuandmetega seotud rikkumisest või on alust kahelda, et selline rikkumine on aset leidnud.
	2. Vastutava töötleja nõudmisel peab Volitatud töötleja ilma põhjendamatu viivituseta edastama Vastutavale töötlejale kogu isikuandmetega seotud rikkumist puudutava asjakohase informatsiooni. Määral, mil Volitatud töötlejale on vastav informatsioon kättesaadav, peab teade kirjeldama vähemalt järgmist:
		1. toimunud isikuandmetega seotud rikkumise laad, eeldatav kuupäev ja kellaaeg;
		2. Volitatud töötleja andmekaitseametniku või teise asjakohase kontaktisiku nimi ja kontaktandmed, kellelt saab täiendavat informatsiooni;
		3. asjaomaste andmesubjektide kategooriaid ja ligikaudne arv ning isikuandmete asjaomaste kirjete liik ja ligikaudne arv;
		4. isikuandmetega seotud rikkumise tõenäolised tagajärjed, ja
		5. meetmeid, mida Volitatud töötleja rikkumise lahendamiseks on tarvitusele võtnud või võtab, et vältida isikuandmetega seotud rikkumisi tulevikus, ja vajaduse korral ka meetmeid, mille abil leevendada rikkumise võimalikke negatiivseid mõjusid (tegevusplaan).
	3. Volitatud töötleja peab Vastutava töötleja jaoks viivitamatult dokumenteerima uurimise tulemused ja tarvitusele võetud meetmed.
	4. Volitatud töötleja teeb Vastutava töötlejaga igakülgset koostööd selleks, et välja töötada ja täita tegevusplaani isikuandmetega seotud rikkumiste kõrvaldamiseks.
	5. Vastutav töötleja vastutab järelevalveasutustele vajaliku teavitustöö eest.
6. **Konfidentsiaalsus**
	1. Leping ja ja sellega seotud informatsioon, samuti dokumendid ja materjalid või selline informatsioon, mille Pooled on saanud üksteiselt käesoleva Lepingu alusel, loetakse konfidentsiaalseks informatsiooniks. Lisaks loetakse konfidentsiaalseks teabeks teavet, mille kohta on Pool teatanud, et tegemist on konfidentsiaalse informatsiooniga või mille kohta teine Pool peaks põhjendatult arvama, et Pool peab seda konfidentsiaalseks või mis ei ole kolmandatele isikutele õiguspäraselt konfidentsiaalsuskohustuseta kättesaadavad ning on teisele Poolele teatavaks saanud Lepingu või teiste lepingute täitmise käigus või Poolte vahel sõlmitud kokkuleppe ettevalmistamise, täitmise või rikkumise tõttu.
	2. Pooled kohustuvad mitte avaldama Lepingu sisu kolmandatele isikutele ilma teise Poole kirjaliku nõusolekuta ega muud Lepingu sõlmimise ja täitmise käigus teatavaks saanud teavet (sh. teise Poole asjaajamist ja majandustegevust puudutavat teavet), mida võib mõistlikult ja arvestades Poolte äritegevuses väljakujunenud tavasid ja praktikat pidada konfidentsiaalseks teabeks.
	3. Pooled võivad avaldada eelnimetatud konfidentsiaalset informatsiooni kolmandatele isikutele ainult juhul, kui vastav informatsioon kuulub avaldamisele vastavalt kehtivatele seadustele või käesolevale Lepingule. Nimetatud nõue ei laiene Poolte audiitoritele ning juriidilistele nõustajatele, keda seob lojaalsus- ja konfidentsiaalsuskohustus.
7. **Lepingu poolte esindajad**

Vastutava töötleja esindajaks käesoleva Lepingu täitmisel on IT valdkonna juht Tarmo Pedak, e-post: tarmo.pedak@tlt.ee , tel: +372 57481120

Volitatud töötleja esindaja käesoleva Lepingu täitmisel on ……………………………….

1. **Muud sätted**
	1. Volitatud töötleja kohustub Lepingu lõppemisel tagastama Vastutavale töötlejale kõik Lepinguga seotud isikuandmed või kustutama andmed ja nende koopiad vastavalt Vastutava töötleja antud juhistele, juhul kui kehtiv seadusandlus ei nõua isikuandmete säilitamist.
	2. Volitatud töötleja väljastab Vastutavale töötlejale Volitatud töötleja esindusõigusega isiku poolt allkirjastatud tõendi kinnitades, et Lepingu punktis 3.1 nimetatud toimingud on teostatud tema ja kõigi tema poolt kasutatud teiste volitatud töötlejate poolt.
	3. Kui Volitatud töötleja poolne kohustuse rikkumine põhjustab Andmesubjektile varalist või mittevaralist kahju, vabastab Volitatud töötleja Vastutava töötleja vastutusest Andmesubjektile tekitatud kahju eest ning hüvitab Andmesubjektile tekitatud kahju täies ulatuses.
	4. Volitatud töötleja teavitab Vastutavat töötlejat kirjalikult kõigist asjaoludest, mis võivad mõjutada Volitatud töötleja võimet või väljavaateid pidada kinni käesolevast Lepingust ja Vastutava töötleja kirjalikest juhistest.
	5. **Leping jõustub selle allkirjastamisel mõlema poole poolt ning kehtib 1 kuu alates selle sõlmimise kuupäevast.**
	6. Kohustused, mis oma iseloomu tõttu peavad jääma jõusse hoolimata Lepingu kehtivuse lõppemisest vastavalt õigusaktides sätestatule, jäävad pärast Lepingu kehtivuse lõppemist jõusse.

**Leping on Poolte esindajate poolt digiallkirjastatud**